alibayram/wikipedia-40-langs huggingface dataset:
Конаре

Името Конаре носят 2 български села:
 Конаре - в Община Генерал Тошево, област Добрич
 Конаре - в Община Гурково, област Стара Загора

Конаре също така може да е съкратено название за:
 село Куртово Конаре - в Община Стамболийски, област Пловдив
 село Мало Конаре - в Община Пазарджик, област Пазарджик
 село Манолско Конаре - в Община Марица, област Пловдив
 село Ръжево Конаре - в Община Калояново, област Пловдив
 бившето село Катунско Конаре, слято през 1942 г. със с. Богоридово в село Ягодово - днес в Община Родопи, област Пловдив
 бившето село Голямо Конаре, преобразувано през 1969 г. в град Съединение – днес в Област Пловдив

Вижте също 
 Койнаре
Красен

Името Красен носят две български села:

 Красен (Област Добрич)
 Красен (Област Русе)
Огражден (пояснение)

Огражден може да се отнася за:

 Огражден, планина в България и Северна Македония;
 Огражден, село в Североизточна България;
 Огражден, залив на остров Ливингстън, Антарктида;
 Гара Огражден, селище от гаров тип в България, образувано през 1970 година заедно с Микрево село Струмяни.
Писарово

Името Писарово носят две български села:

 Писарово, област Добрич
 Писарово, област Плевен
Пленимир

Пленимир е село в Североизточна България. То се намира в община Генерал-Тошево, област Добрич.

География 
Селото отстои на 10 км от общинския център. Разположено е на 254 м надморска височина, като в близост е Добруджански земеделски институт. Землището на селото е около 8 хил.дка Към днешна дата в селото живеят около 90 души, предимно възрастни хора. В последните години, както в повечето добруджански села, много английски и руски граждани закупуват имоти по тези места. Така днес в него освен българи живеят английски, руски и белгийски граждани.

История 
Най-ранни сведения за селото откриваме в писмен документ от 1526/1527 г. В списъка на тимарите на заими и спахии е записано, че от село Сюлейманлу се очаква приход от 1132 акчета. По това време две села в Добруджа носят това име – едното е Пленимир, а другото Спасово, но са се различавали по броя приходи акчета, респективно броя на населението, в което Пленимир е по-малко. През XVIII век селото се среща в официални турски документи на 9 места с различни имена като: Сюлейман махле, Сюлейман, Сюлейманлък, Салман. По това време то спада към хаса (едро феодално владение) на Хамид Хюсеин паша, валия на Очаков, с осем турски домакинства. През 1873 г. село Селман (дн. Пленимир) е включено в кааза Хаджиоглу – Пазарджишка и отстои от околийския център на два часа път, има 2 къщи – християнски. След Освобождението собственик на големия турски чифлик става дядо Иван Саламански, едър земевладелец. „Саламан“, по думи на старите турци, означава свободно пасище. От това идва и аналога с голямата мера (пасище), която село Пленимир има – над 2400 дка, по-известна като местността Чаиря или Чаира. След 1940 г., когато е подписана Крайовската спогодба, в село Саламан тогава се заселват голяма група българи от Северна Добруджа и по-точно от с. Потур (сега Пандуру). Със заповед № 2191 от 27.06.1942 г. е решено: „с. Саламан да се преименува Пленимир“. Селото приема името на Княз Пленимир, живял през X век.

В днешно време селото макар и малко носи духа на добруджанското трудолюбие и начин на живот. Основен поминък на хората е земеделието, като има и няколко едри животновъдни стопанства, което се обуславя от голямата мера на селото. Все повече са и тези, които избират да се занимават с отглеждане на маслодайни култури, каквото е и лавандулата.
Пленимир има ежедневна транспортна връзка с общинския център. Кметски наместник, четвърти мандат, е Ганка Цветкова.

Външни препратки 
 Информация от Официален сайт на Община Генерал Тошево

Села в област Добрич
Населени места в община Генерал Тошево
Преселенци

Преселенци е село в Североизточна България. То се намира в община Генерал-Тошево, област Добрич.

История

Религии 
Православно християнство.

Личности 
 Красимир Костов - бившият служител на МВР, известен като „Гласът на КАТ“.

Външни препратки 
 Информация от Официален сайт на Община Генерал Тошево

Села в област Добрич
Населени места в община Генерал Тошево
Пчеларово

Името Пчеларово носят две български села:

 Пчеларово, област Добрич
 Пчеларово, област Кърджали
Сноп (село)

Сноп е село в Североизточна България. То се намира в община Генерал-Тошево, област Добрич. 

С. Сноп отстои на 26 км. от гр. Генерал Тошево. В миналото селото  е носело името Иситлий ( Есетли ), община Каралий, околия Касъм. Първи сведения за населеното място се споменават в турски данъчен регистър на овцевъдите от 1573г. Там селото е упоменато като Еседлу в Силистренска кааза. През 1912г. българските власти го преименуват на Воден, но това име не се налага, поради което и много малко жители го знаят така. През 1927, вече в румънска територия, селото се именува Фантънеле. С днешното си име селото е от 1942г., като това е единственото населено място в България с това име. Разбираемо  името Сноп идва от богатия урожай по тези ширини на България. В началото на XX век в селото живеят предимно българи. В годините 1939 – 1940 жителите наброяват 220 души. След Крайовската спогодба в селото се преселват българи от Северна Добруджа и през 1960 – 1965г. населението достига 1100 човека, живеещи в 186 къщи. През 1963 – 1966г. се построяват новия център, автоспирка, а през 1967г. е отворен и магазин. От 1966г. отваря врати Младежки дом в селото, в който в днешно време се помещава кметското наместничество и НЧ „Васил Левски – 2007”. Постепенно след 1970г. броят на жителите започва да намалява по обективни миграционни причини. Така към днешна дата с постоянен адре в с. Сноп са 90 души.

Най – значимото културно събитие за селото безспорно е създаването на читалище през 2007г. В него се изявява състав за автентичен фолклор от 15 души, които вече 5 години вземат участие в различни прояви както в Община Генерал Тошево, така и извън нея.

Като повечето села в Добруджа и в с. Сноп се раждат много българи загинали по бойните полета в Балканските и двете световни войни. Сред тях личат имената на подофицер Цанко Стоянов Цанков – участвал в Балканската, Междусъюзническата и Първата световна война. Участници във Втората световна война са: Стоян Косев, Стоян Георгиев, Белчо Димов, Монъо Великов, Димитър Петров, Влади Георгиев и др.

Селото символично е разделено на две! Символично по средата на селото се намират, кметството, читалището, спирката и магазина. Идвайки от Добрич, от началото на селото до кметството селото е заселено с така наречените преселци, изселени от Румъния, след Крайовската спогодба. След магазина селото е населено от местните жители. Пример за толерантността на кореняците към преселците е и наличието на два гробищни парка. Един за местните и друг за новодошлите им съселяни.

Религии 
 Християнство

Редовни събития 
На 9 септември е празника на селото (събор).

Личности 
 Александър Алексиев – общински председател на СДС Добрич, директор на РИО
 Стоян Иванов – директор на МВР-Добрич, писател-историк

Външни препратки 

Села в област Добрич
Населени места в община Генерал Тошево
Спасово

Името Спасово носят две български села:

 Спасово, област Добрич
 Спасово, област Стара Загора
Средина

Средина е село в Североизточна България. То се намира в община Генерал-Тошево, област Добрич.

История 

Селото е много старо, в непосредствена близост до него са открити римско, грьцко и турско селище.

Външни препратки 
 Информация от Официален сайт на Община Генерал Тошево

Села в област Добрич
Населени места в община Генерал Тошево
Сърнино

Името Сърнино носят две български села:

 Сърнино (Област Добрич),
 Сърнино (Област Смолян).
Чернооково

Името Чернооково носят две български села:

 Чернооково, област Добрич
 Чернооково, област Шумен
Алцек (село)

Алцек е село в Североизточна България. То се намира в община Добричка, област Добрич.

Външни препратки 

Села в област Добрич
Населени места в община Добрич-селска
Самуилово

Самуилово може да се отнася за:

 Самуилово, село в област Благоевград, България;
 Самуилово, село в област Добрич, България;
 Самуилово, село в област Сливен, България;
 Самуилово, село в област Стара Загора, България;

Вижте също 
 Самоилово, община Ново село, Северна Македония
Батово

Батово е село в Североизточна България. То се намира в община Добричка, област Добрич.

География 
Релефът е предимно хълмист, като от двете страни на селото текат реки, едната е от към пътя за гр. Добрич, а другата откъм с. Долище. В близост до селото съществуват два резервата, в които могат да се срещнат муфлони, елени, диви прасета, елени лопатари и др. Има разнообразна флора, представена от характерни за региона видове – от диво кокиче до липови дървата.

История 
Село Батово е наследник на много стари поселения, съществували по тези места. Непосредствено след края на Руско-турската освободителна война тук се заселват бежанци от Странджа. Те идват основно от рупското село Крушево и няколко семейства от съседното Кула. По това време селото се казва Чаталар и е смесено черкезко-татарско. Черкезите се изселват напълно, докато татарите постепенно се турцизират. Селото придобива отчетлив странджански облик, което го прави уникално, защото е единственото рупско село извън Странджа. Между 1913 – 1916 г. и 1919 – 1940 г. селото е под румънска окупация. Сегашното си име Батово получава през 1942 г.

Село Батово има добре изградена инфраструктура, училище, читалище с библиотека, детска градина, 4 ресторанта и 3 магазина. Пътищата са в много добро състояние.

Културни и природни забележителности 
Само на пет километра от Батово се намира етнографски комплекс „Чифлика Чукурово“. Тук може да се наблюдава старовремска добруджанска сватба. Гостите на етнографският комплекс се посрещат на тепавицата в Батово, където се запознават с първообраза на съвременната перална машина. Тук наблюдават част от процеса на изпиране, баросване и изсушаване на черги, килими, халища. Следва посещение на ракиджийницата, където туристите могат да се запознаят с технологията на производство на домашна ракия.

На 3 км от Батово е изворът „Чашката“, минерален извор, прочут с кристално чистата си, лековита вода, известен още като „Извор на желанията“. Според местните вярвания глътка вода от извора носи здраве, а хвърлен в извора конец носи късмет и сбъдва съкровени желания.

Източници 

Села в област Добрич
Населени места в община Добрич-селска
Бдинци (село)

Бдинци е село в Североизточна България. То се намира в община Добричка, област Добрич.

География 
Село Бдинци се намира на 29 км от гр. Добрич.

История 
Край Бдинци е открит некропол от VIII-IX век, представляващ част от добруджанско-варненската група прабългарски некрополи.

Църквата „Света Параскева“ е построена с дарение на хаджи Димитър Куртев Бакърджиев. Дарени са: олтар, камбанария (камбана) и парични средства при строежа. Погребан е в двора на църквата.

Старото име на селото е Гюкче Дьолюк, което в приблизителен превод означава „Сини вир“. В чест на Шеста пехотна бдинска дивизия, чиято Втора бригада взима участие в Добричката епопея от 1916 г., през 1934 година селото е прекръстено на Бдинци.

Личности 
 Родени в Бдинци
 Ивайло Петров (1923-2005), писател

Бележки

Външни препратки 

Села в област Добрич
Населени места в община Добрич-селска
Божурово

Името Божурово носят три български села:

 Божурово (Област Добрич)
 Божурово (Област Разград)
 Божурово (Област Шумен)
Бранище

Бранище е село в Североизточна България. То се намира в община Добричка, област Добрич.

География 
Селото се намира в един от най-плодородните райони на България – Дунавската равнина, на 2 км южно от гр. Добрич и на 38 км от Черно море. На югоизток от Бранище се намират курортите Албена, Балчик, Кранево и Златни пясъци.

Външни препратки 

Села в област Добрич
Населени места в община Добрич-селска
Ведрина

Ведрина е село в Североизточна България. То се намира в община Добричка, област Добрич.

История 
По време на османскто владичество селото се е наричало Кадъ кьой. След Освобождението това име е частично побългарено и от Кадъ кьой става Кадиево. През 1908 г. общинското управление в Кадиево дава наименования на селата в общината и предлага общинският център да се преименува Асеново, но това предложение остава неосъществено. По време на румънското управление турското име частично е порумънчено и селото се е наричало Кадиени. След връщането на Южна Добруджа със заповед № 2191 от 27 юни 1942 г. село Кадиево да се преименува Фердинандово в чест на българския цар Фердинанд I. След 9 септември 1944 г. името на селото става несъвместимо с новата власт и общинската управа започва да умува какво име да се даде на селото. Имало е становище за патрон на селото да бъде избран Георги Димитров, но не се приема. С министерска заповед №6628/обн. на 29 ноември 1946 г. на селото е дадено името Ведрина защото селото се намира на равно място, въздухът е чист и се усеща хлад и ведрина.

Обществени институции 
На територията на селището се намира целодневна детска градина, която целогодишно обучава и възпитава средно около 20 деца в различни възрастови групи.

Личности  
На 5 юни 1959 година в село Ведрина е родена голямата добруджанска народна певица Галина Дурмушлийска – солист на Българското национално радио и телевизия. Живее и работи в Амстердам, Нидерландия.

Външни препратки 
 selovedrina.alle.bg 
 Сайт на читалището в селото

Села в област Добрич
Населени места в община Добрич-селска
Владимирово

Владимирово може да се отнася за:

България 
 Владимирово, село в област Добрич;
 Владимирово, село в област Монтана;
 Владимирово, село в област Хасково;

Северна Македония 
 Владимирово, село в община Берово;

Русия 
 Владимирово, село в Александровски район на Владимирска област;
 Владимирово, село в Николски район на Вологодска област;
 Владимирово, село в Багратионовски район на Калининградска област;
 Владимирово, село в Межевски район на Костромска област;
 Владимирово, село в Сусанински район на Костромска област;
 Владимирово, село в Ступински район на Московска област;
 Владимирово, село в Борски район на Нижегородска област;
 Владимирово, село в Пестовски район на Новгородска област;
 Владимирово, село в Частински район на Пермски край;
 Владимирово, село в Мамадишки район на Татарстан.
Вратарите

Вратарите е село в Североизточна България. То се намира в община Добричка, област Добрич.

География 
До селото стига път, но не минава, цари спокойствие и тишина.

История 
Старото име на селото е Капуджи махле (поселище на вратарите).

Селото се споменава в периодичния печат през 1924 г. във връзка с преследването на бегълците от Варненския окръжен затвор А. Христов, Г.
Янков и М. Ризов.

Редовни събития 
Селски сбор, който се провеждал всяка втора неделя след Великден.

Личности 
 Нягол Петков - бивш зам.министър по строителството.

Източници 

Села в област Добрич
Населени места в община Добрич-селска
Врачанци

Врачанци е село в Североизточна България. То се намира в община Добричка, област Добрич. Името на селото е в чест на 35-и пехотен Врачански полк сражавал се в Добруджа през Първата световна война.

История 
През 1942 г. селото е преименувано от Чакърча на Врачанци. Това е направено в знак на признателност на местните хора към стотиците войници и офицери от 35-и пехотен Врачански полк, загинали в Добричката епопея по време на Първата световна война.

В края на 30-те години на миналия век в селото освен турци и татари са живели и колонисти – куцовласи от македонските планини. По силата на Крайовската спогодба след възвръщането на Южна Добруджа към България цинцарите са били изселени в Румъния и вместо тях са дошли българи – преселници от Северна Добруджа. Настанените тук семейства са от Бейдаут, Тулчанско – родното село на Стефан Караджа.

Външни препратки 
 февруари 2009 Врачанци и козлодуйци живеят в Добричко

Села в област Добрич
Населени места в община Добрич-селска
Гешаново

Гешаново е село в Североизточна България. То се намира в община Добричка, област Добрич.

История 
След Руско-турската война през 1829 година 800 семейства, начело със свещеника Михаил Стефанов Киранов, тръгват с оттеглящите се руски войски. Част от главанци остават в Северна България, където основават ново село Главан. 167 семейства достигат до Бесарабия, където основават трето село Главан. Няколко бесарабски главански семейства се завръщат в България след Освобождението, като тръгват след жътва. Зимата ги заварва в Добруджа, като два рода се установяват в днешно Гешаново, а други – Владимирово.

Преди да вземе името на загиналия поручик Стефан Гешанов, селото се нарича Конак, споменавано и като Конак куюсу. Поручик Гешанов от VI полк на I конна дивизия е убит в битка с румънците през 1916 г. недалеч от селото. По време на тоталитарния режим се счита за недопустимо едно населено място да носи име на царски офицер, като на два пъти има държавен опит да се смени името на селото. Местното население не допуска това да се случи.

През социалистическия период от 1949 до 1958 г. в толбухинското село Поручик Гешаново функционира ТКЗС „Първи май”.

География, културни и природни забележителности 
Гешаново се намира на 26 км северозападно от град Добрич. Селото се намира на Републикански път III-7106, свързващ Тервел с Карапелит и областния център. Разположено е близо до коритото на Сухата река, която в този район е пресъхнала. Околността на селото е предпочитана за билкосъбиране.

Още към 1929 г. в селото са построени чешми. До днес те са наричани Сладката, Горчивата и Акарджа.

Религии 
Православни християни.

Редовни събития 
Селски събор на 9 септември.

Личности 
 Желю Милушев (р. 1941), български политик от БКП.

Вижте също 
 Битка при Карапелит Кочмар
 Добричка епопея

Източници 

Села в област Добрич
Населени места в община Добрич-селска
Дебрене

Дебрене може да се отнася за:

 Дебрене, село в област Благоевград, България;
 Дебрене, село в област Добрич, България.
Победа (пояснение)

Победа е успешно приключване на битка или състезание.

Победа може да се отнася за:

Села в България 
 село Победа (Област Добрич);
 село Победа (Област Плевен);
 село Победа (Област Ямбол);

Квартали 
 Победа, квартал на Варна;
 Победа, квартал на Бургас;

Футболни отбори 
 ФК Победа, футболен отбор от град Прилеп, Северна Македония;
 Победа, разпаднал се футболен отбор от Варна;
 Победа, разпаднал се футболен отбор от Пловдив.

Други 
 Победа, съветски орден
 Победа АД, българска компания, производител на захарни изделия
Добрево

Добрево е село в Североизточна България - община Добричка, област Добрич, с население от 35 жители според официалното преброяване на населението в България през есента на 2021 г.

География 
Добрево е малко, тихо и спокойно южнодобруджанско село, с равнинен релеф и умерено-континентален климат.

Намира се на 2 км източно от село Свобода, на 4 км северно от село Овчарово, на 19 км северно от общинския и областен център град Добрич, на 56 км северозападно от морския бряг при град Балчик, на 59 км северозападно от курортен комплекс Албена, на 67 км северно от Летище Варна, на 18 км северно от международния път Варна-Добрич-Кардам-Кюстенджа/Констанца (Румъния), на 50 км от ГКПП Кардам и на 31 км от ГКПП Крушари при границата с Румъния.

Местното население е изцяло с български етнически произход. Вече има закупени къщи от британци. Броят на населението спада от 118 жители през 2002 г. до 35 жители през 2021 г.

История 
Някога в селото са живели немски колонисти-католици – добруджански немци. Носело е името Али Анифе калфа, а след 1940 г. е преименувано на Германци заради населението си. Преселват се обратно в германските земи според хитлеровата политика Heim ins Reich заедно с германците от Северна Добруджа. През 1943 г. в село Германци, Никополска епархия, има все още 150 католици, изградили си църковен храм в католически стил, който впоследствие преминава в лоното на Българската православна църка. През 1940 г., при възвръщането на Южна Добруджа към България, тук се преселват десетки семейства севернодобруджански българи.

Културни и природни забележителности 
 В Али Анифе някога е живял известният Йовков герой от „Песента на колелата“, Сали Яшар – майсторът на каруци.
 Църква и немска енория „Свети Йоан Кръстител“

Села в област Добрич
Населени места в община Добрич-селска
Долина (пояснение)

Долина може да се отнася до:
 долина – форма на земния релеф
 село Долина (Област Добрич)
 село Долина (Област Шумен)
Дряновец

Името Дряновец носят четири български села:

 Дряновец (Област Добрич)
 Дряновец (Област Разград)
 Дряновец (Област Русе)
 Дряновец (Област Смолян)
Енево

Името Енево носят две български села:

 Енево, област Добрич
 Енево, област Шумен
Златия

Златия може да се отнася за:

 Златия, село в Област Добрич, България;
 Златия, село в Област Монтана, България;
 Златия, област в Северна България.
Козлодуйци

Козлодуйци (до 1942 г. – Осман факъ) е село в Североизточна България. То се намира в община Добричка, област Добрич.

География

История 
Старото име на селото е Осман факъ (от турски – „аристократът Осман“).

Осман факъ в Първата световна война 
По време на Първата световна война край селото се води сражение между български и руско-сръбски войски, което е част от Добричката епопея. На 6 септември 1916 година 36-и пехотен козлодуйски полк заема и се окопава на височините на 2 километра северно от селото. На 7 септември частите на полка оказват помощ на съседния 35-и пехотен врачански полк, като атакуват във фланг настъпващата руска 61 дивизия, но на свой ред са подложени на унищожителен удар от страна на сърбо-хърватската доброволческа дивизия и са принудени да отстъпят. Битката, както и изхода на боевете край Добрич, е решена от Първа конна дивизия на генерал Иван Колев. В боевете край Осман факъ 36-и пехотен козлодуйски полк губи близо 30% от личния си състав.

На 27 юни 1942 година, в чест на падналите войници от 36-и пехотен козлодуйски полк селото е преименувано на Козлодуйци.

Редовни събития 
 01.05 – Събор на с. Козлодуйци
 09.11 – Фестивал на Хризантемата

Бележки 

Села в област Добрич
Населени места в община Добрич-селска
Крагулево

Крагулево е село в Североизточна България. То се намира в община Добричка, област Добрич.

Външни препратки 

Села в област Добрич
Населени места в община Добрич-селска
Ловчанци

Ловчанци е село в Североизточна България. То се намира в община Добричка, област Добрич.

Културни и природни забележителности 
Това е едно от добруджанските села, чиито земи се стелят равно. Има много пояси, които са създадени преди много години. Направени са така, че да разделят нивите, но и са създали дом на много дребни животни. В това българско село има много могили. Има също така и язовир. Населението е застаряващо. В центъра на селото има читалище, училище, магазини, а дори и кафене. Непосредствено до читалището се намира и кметството. Имало е и тъкачен цех. До самото кметство е имало и стол, в който са се хранели учениците. В селото се развива животновъдство и растениевъдство.

Други 

Името, което носи селото днес е в чест на загиналите славни офицери и войници от 16-и Ловчански (Ловешки) полк, участвали в Освобождението на Добруджа през Първата световна война.

Външни препратки 

Села в област Добрич
Населени места в община Добрич-селска
Ломница

Ломница може да се отнася за:

 Ломница – село в област Добрич;
 Ломница – село в област Кюстендил;
 Ломница – село в област Перник;
 Ломница – село в община Врабчище, Северна Македония;
 Ломница – река в Северна Македония.
Малка Смолница

Малка Смолница е село в Североизточна България. То се намира в община Добричка, област Добрич.

География 
Навсякъде около селото има полета, които са оградени с пояси. Координатите на селото са северна географска ширина: 43° 36' и източна 27° 43'. Селото може да се види от път 71, след излизане от кв. „Рилци“ вдясно. Разстоянието до центъра на град Добрич по права линия е около 8500 м, а до кв. „Рилци“ около 4 км северозападно. По земя разстоянието до Добрич е около 10 км. Надморската височина е от около 210 до около 280 м. Площта на селото е приблизително около 8.7 км2.

Културни и природни забележителности 
До селото има микроязовир в който може да се лови риба, а също и изоставена помпена станция. Има главна улица, която минава през цялото село. Главната улица е дълга приблизително 2.5 км. Точно на центъра на селото, където върти автобуса има магазин и заведение. В селото има развита конна база и хиподрум, където се провеждат конни състезания. До селото има древна тракийска могила, която е разграбена.

Родно място на Атанас Вълков (р. 06.08.1856 г.), който е студент на Фердинанд дьо Сосюр (1857-1913), смятан за основател на структурализма (Вж. Веселинов, Д. Българските студенти на Фердинанд дьо Сосюр. София, Сиела, 2008, с. 145-165).

Редовни събития 
Традиционно се провеждат конни състезания на Тодоровден.

Външни препратки 

Села в област Добрич
Населени места в община Добрич-селска
Методиево

Името Методиево носят две български села:

 Методиево (Област Добрич)
 Методиево (Област Шумен)
Миладиновци

Миладиновци може да се отнася за:

 Братя Димитър и Константин Миладинов;
 село Миладиновци (Област Добрич), България;
 село Миладиновци (Област Търговище), България;
 село Миладиновци (Област Ямбол), България;
 село Хаджилари (община Белимбегово), на мекедонски литературен език Миладиновци, Република Македония.
Ново Ботево

Ново Ботево е село в Североизточна България. То се намира в община Добричка, област Добрич.

Администрация 
Кметски наместник

География 
Село Ново Ботево се намира по бреговете на Суха река.

История 
Селото е заселено в периода 1887-1900 г. Известно е и под името Мало Ботьово.

По време на Първата световна война, на 1 септември 1916 година, колоездачната рота на Осми пехотен приморски полк води успешна битка с превъзхождащи я румънски части за овладяване на стратегическия железопътен мост край Ботево с цел да предотврати взривяването му от румънците. В сраженията жители на селото, включително жени и деца, се втруват към българските линии, за да ги подпомогнат в борбата им и са обстрелвани от румънските части. Според Антон Страшимиров преди да достигнат разположението на българските части 11 местни жители са убити, а други двама загиват след като го достигат, сражавайки се в редовете на българската войска.  В боя загива и взводният командир в Осми полк подпоручик Любен Костов.

През 1942 година селото е преименувано на Ново Ботьово, впоследствие променено на Ново Ботево. През 1985 г. Ново Ботево има 41 жители.

Културни и природни забележителности 
х. „Ботево“ Предишно име: „Комсомолец“
 Разположение: в м. Ботевска гора, край язовира на с. Ведрина
 Надморска височина: 280 м
 Описание: масивна едноетажна сграда с капацитет 25 места
 Екстри: водоснабдена, електрифицирана, отоплява се с печки на твърдо гориво, туристическа кухня и столова
 Изходни пунктове:
 гара Ботево (на жп линия Варна-Кардам) (през с. Ново Ботево) – 0,30 ч
 гара Дончево (на жп линия Варна-Кардам) (през с. Ново Ботево) – 1,10 ч
 гр. Добрич (гара на жп линия Варна-Кардам) – 26 км
 Съседни обекти:
 ведомствената хижа на Домостроителния комбинат – 0,15 ч, живописната м. Ефеклията – 0,30 ч

Редовни събития 
Празник на селото, състоящ се всяка първа събота на месец юни.

Бележки

Външни препратки 
 Безценен архив на Карел Шкорпил излезе на бял свят , статия във в. Черно море, свързана със селото

 ГЕРОИЧНИ СТРАНИЦИ ОТ ИСТОРИЯТА НА ДОБРУДЖА: БИТКАТА ПРИ СЕЛО КОЧМАР , статия във в. НДТ, свързана със селото

Села в област Добрич
Населени места в община Добрич-селска
Обекти, наречени на Христо Ботев
Овчарово

Името Овчарово носят четири български села:

 Овчарово (Област Добрич)
 Овчарово (Област Търговище)
 Овчарово (Област Хасково)
 Овчарово (Област Шумен)
Одринци

Името Одринци носят две български села:
 Одринци, Язовир
 Одринци, област Добрич
 Одринци, област Хасково
Опанец

Името Опанец носят две български села:

 Опанец, област Добрич
 Опанец, област Плевен
Орлова могила

Орлова могила е село в Североизточна България. То се намира в община Добричка, област Добрич. Издирва се един червен мотор.

Външни препратки 

Села в област Добрич
Населени места в община Добрич-селска
Паскалево

Паскалево е село в Североизточна България. То се намира в община Добричка, област Добрич. Старото му име е Ези бей.

География 
Село Паскалево е разположено почти в средата на Добруджанската платовидна земя, на север от гр. Добрич, с координати: северна географска ширина: 43 гр. 38’ 21’’ и източна географска дължина: 27 гр. 49’ 50’’.

Разположено е от двете страни на пътя, свързващ гр. Добрич със с. Крушари. По въздушна линия разстоянието до гр. Добрич е 6 км. По новия път, свързващ селото с областния град отстоянието е 12 км.

Селото се намира на 15 км от гр. Генерал Тошево, на 43 км от град Балчик и на 43 км от черноморския курорт „Албена“.

Село Паскалево е разположено на 4 км от международния път Добрич – Кардам – Констанца. Разстоянието до гр. Констанца (Румъния) е 99 км, а до границата с Р Румъния – с. Кардам – 32 км.

Селото се намира на 62 км от черноморския град Варна, на 100 км от Дунавския град Силистра и на 498 км от столицата град София.

В близост до с. Паскалево преминава и жп линията Кардам – Добрич – София.

Близостта на селото до областния гр. Добрич и неговото попътно местоположение са играли и продължават да играят важна роля относно възникването и развитието му.

История 

Най-старото име на с. Паскалево е Ези бей. За първи път то се споменава в документ от 1573 – 1574 г. с данни за селищата и населението на почти цяла североизточна България и на Добруджа. Документът представлява сборен регистър – опис на джелепкешани (овцевъди, отглеждали овце за продан) от 4 кази – Разград, Шумен, Провадия и Варна. Селото е създадено от турци вероятно около чифлика на турския бей Ези. Той е живял през 16 век. Бил е натоварен от султана вероятно със запазване и умножаване на турския елемент в тази област. Първите българи се заселват през 1832 г. Това са изселници, водени от големия възрожденски деейц Поп Паскал, които се завръщат по българските земи след голямото преселване от 1829 – 1830 г., последвало Руско – Турската война от 1828 – 1829 г. Изселниците са родом основно от Сливенско и Ямболско. Училището в селото е едно от най-старите в Добруджа. Предполага се, че е основано през 1848 – 1849 г. от същия Поп Паскал, чието име носи сега селото. По-късно в селото се установява и малка колония на добруджански немци.

След Освобождението турското население в селото намалява значително и към края на 19 век населението е почти изцяло с български етнически състав. В окръжния печат са запазени данни за местности и имоти в землището на селото. През 1913 г. селото заедно с цяла Южна Добруджа става част от Румънското кралство. По силата на Крайовската спогодба от 1940 г. селото отново е в пределите на България. Училището и читалището в с. Паскалево носят името на учителя Димитър Минчев, деец в борбата за запазване на българския характер на селото по време на румънската власт.

Родени в Паскалево 
 Павел (Паскал) Атанасов – български свещеник, певец, текстописец и събирач на народни песни.

Източници 

Села в област Добрич
Населени места в община Добрич-селска
Плачидол

Плачидол е село в Североизточна България. То се намира в община Добричка, област Добрич.

География 
Плачи дол отстои по права линия на 3 км югоизточно от областния център Добрич, на 50 км от Варна, на 25 км от Балчик, на 32 км от Курортен комплекс „Албена“ на 95 км от Силистра и на 450 км от столицата София. Близкото отстояние от областния град играе важна роля относно икономическото и културно развитие на добруджанското село.

Землището на Плачи дол възлиза на 18835,334 кв. м, а площто на населеното място – 928,160 кв. м. Население към 1 юни 2012 г. възлиза на 628 души, от тях 329 мъже и 299 жени.

Основен поминък на населението е животновъдство и земеделие. Земята се обработва от арендатори, като основни култури са пшеница, слънчоглед, царевица и рапица. Като алтернативно земеделие се развива отглеждане на малини, риган, арония и овощни насаждения. В землището на селото има два микроязовира като по-големия е концесиониран и зарибен. В селото има повече от 300 пчелни семейства, отглеждани от седем пчелари.

История 
Плачи-дол има две стари имена, защото е било разделено на две, едното е Алъчкьой (от турски – обикновен глог), а другото Янъкларе (от турски – момък). По време на румънската администрация на Южна Добруджа селото носи името Алъчомаре.

Спорт 

През 2013 г. е сформиран ФК Интер (Плачидол). Понастоящем отборът се състезава в Североизточна „В“ футболна група. Цветовете на тима са черно и синьо. „Интер“ играе домакинските си мачове на изкуствения терен на стадион „Дружба“ в гр. Добрич.

Села в област Добрич
Населени места в община Добрич-селска
Подслон

Подслон може да се отнася за:

Населени места 
Името Подслон носят две български села:

 Подслон (Област Добрич)
 Подслон (Област Стара Загора)

Други 
 Подслон (филм) – български филм от 2010 г.
Полковник Свещарово

Полковник Свещарово е село в Североизточна България. То се намира в община Добричка, област Добрич.

География 
Селото има равнинен релеф, като е заобиколено от ветрозащитни пояси.

История 
Селото носи името на командира на 8-и пехотен полк полковник Никола Неделчев Свещаров, загинал през Първата световна война край Назарча.

Личности 
 доцент д-р инж. Драгни Петров Георгиев – аграрен специалист и университетски преподавател, роден и продължава дейността си в селото

Села в област Добрич
Населени места в община Добрич-селска
Попгригорово

Попгригорово е село в Североизточна България. То се намира в община Добричка, област Добрич.

История 

През 1854 година по време на Кримската война през селото минава четата на Георги Сава Раковски.

През Османския период, след Освобождението и през периода на румънско господство над Добруджа от 1919 до 1940 година селото се нарича Вели факъ. По време на Първата световна война през август 1916 г. от селото насилствено са интернирани в Молдова 30 етнически българи от мъжки пол на възраст от 19 до 72 г., начело с поп Григор Димитров Бояджиев. По предложение на Комисията за наименованията с народностно и обществено значение, днешното си име селото получава със заповед на МЗ № 2191/обн. 27 юни 1942 г.  в чест на своя мъченически загинал през 1922 г. свещеник.

Запазени са сведения за репресии спрямо местното население от страна на румънските власти през 1928 г., и 1929 г., както и за селски сбор с курбан на 9 май 1930 г.

През социалистическия период от 1950 до 1958 г. в толбухинското село функционира ТКЗС „Ернст Телман”.

Обществени институции и културни забележителности 
 Кметство
 Пощенска станция.
 Храм  " Свети Николай", построен през 1905 г. и смятан за един от най-старите в Добричко.

Религии  
Цялото население на селото е съставено единствено от християни

Външни препратки

Източници 

Села в област Добрич
Населени места в община Добрич-селска
Приморци

Приморци е село в Североизточна България. То се намира в община Добричка, област Добрич.

История 
= ? г. – 38 души от мъжки пол, в 9къщи.

= 1874 г. – 49 души от мъжки пол, в 13 къщи.

Религии 
само християни 1874 !

Прозвища от 1874 г. 
Кючук Михаил, Кючук Руси; Коджа Коле

Лични имена от 1874 
Димитри, Коле, Марин, Матей, Михаил, Руси, Христо

Патроними от 1874 
Димитриев, Иванов, Михайлов, Николов, Панайотов, Русев, Стоянов

Външни препратки 

Села в област Добрич
Населени места в община Добрич-селска
Пчелино

Пчелино е село в Североизточна България. То се намира в община Добричка, област Добрич.

История 
През Османския период, след Освобождението и през периода на румънско господство над Добруджа от 1919 до 1940 година селото се нарича Кьоселер.

През 1929 г. жители на селото регистрират оплакване срещу румънския учител К. Спиридон, който е обвинен в сплашване и присвояване на парични средства.

Днешното си име Пчелино получава със заповед на МЗ № 2191/обн. 27 юни 1942 г.

Културни и природни забележителности 
 Храм „Св. Възнесение Господне“, обновен от Варненския и Великопреславския митрополит Кирил на 10 май 2010 г.

Източници 

Села в област Добрич
Населени места в община Добрич-селска
Полковник Минково

Полковник Минково е село в Североизточна България, област Добрич, община Добричка.

География 
Селото се намира на 10 километра от областния и общински център гр. Добрич.

История 

Под румънско управление по време на Първата световна война през август 1916 г. от селото насилствено са интернирани в Молдова 31 етнически българи от мъжки пол на възраст от 15 до 55 г.

Селото е преименувано от Кабасакал на Полковник Минково в чест на Панайот Минков, командир на Осми пехотен приморски полк при участието на България в Първата световна война. Полковник Панайот Петков Минков, родом от Ловеч, се сражава в т.нар. Добричка епопея срещу руските и румънските войски през септември 1916 г. Ранен е на 7 септември 1916 г. при съседното село Геленджик, умира на 30 септември 1916 г., погребан е в София.

Личности 
 Кольо Кънев (1915 – ?), български партизанин и деец на ДРО и БКП.
Иван Станчев партизанин от ДРО Васил Левски

Външни препратки

Източници 

Села в област Добрич
Населени места в община Добрич-селска
Славеево

Името Славеево носят две български села:

 Славеево, област Добрич
 Славеево, област Хасково
Соколник

Соколник е село в Североизточна България. То се намира в община Добричка, област Добрич.

География и население 

Много хубаво и тихо селце, в което постоянно пребивават около 10 души. Жителите в село Соколник са предимно от турски произход.

История 

През Османския период, след Освобождението и през периода на румънско господство над Добруджа от 1919 до 1940 година селото се нарича Шахинлар. Днешното си име селото получава със заповед на МЗ № 2191/обн. 27 юни 1942 г.

През социалистическия период от 1949 до 1956 г. в толбухинското село функционира ТКЗС „Девети септември”.

Източници 

Села в област Добрич
Населени места в община Добрич-селска
Полковник Иваново

Полковник Иваново е село в Североизточна България. То се намира в община Добричка, област Добрич.

История 
Селото носи името на командира на 16-и пехотен полк полковник Йордан Ангелов Иванов, починал през Първата световна война в Карамурат.
Стари имена на селото са били Киринджи (от турски – камила) и Сотирово.

Религии 
Жителите са източноправославни християни.

Обществени институции 
Кметско наместничество към община Добрич.

Редовни събития 
Селският събор: се провежда на 3 юни (св. св. Константин и Елена по стар стил).

Външни препратки 

Села в област Добрич
Населени места в община Добрич-селска
Стожер

Стожер е село в Североизточна България. То се намира в община Добричка, област Добрич.

География

История 
През Османския период селото се нарича Баллъджа. След Освобождението селото се намира на пътя Варна-Добрич

На 21 март 1898 в селото се провежда първата земеделска конференция, която е предтеча на учредителния конгрес на БЗНС, състоял се на 28, 29 и 30 декември 1899 в Плевен. Това е първият сполучлив опит да се даде началото на ново съсловно движение, което да защитава интересите на бедните и средните селяни. В Стожер се събират селяни от Провадийска, Варненска, Добричка и Балчишка околия и слагат основите на земеделското организирано движение.

По време на Първата световна война селото е опожарено от румънски войски, а много от жителите му са избити. Антон Страшимиров описва Баллъджа като разположено в „гористо плато“ „село от 200 къщи с просторни ханища“, превърнато в „страшно пожарище“.

Селото е преименувано на Стожер през юни 1942 година.

През социалистическия период от 1945 до 1960 г. в толбухинското село функционира ТКЗС „Васил Коларов”.

През 1985 година Стожер има 1660 жители.

Религии 
 Източно православие църква „Свети Иван Рилски“
 Ислям

Обществени институции 
 Кметство
 Читалище
 Здравна служба
 Основно училище „Христо Ботев“
 ЦДГ

Културни и природни забележителности 
 Паметник на свободата
 храм „Св. Йоан Рилски Чудотворец“
 Паметник на създателите на земеделското движение в България

Редовни събития 
Празникът на селото е 2 юни.

Бележки 

Села в област Добрич
Населени места в община Добрич-селска
Сливенци

Сливенци е село в Североизточна България. То се намира в община Добричка, област Добрич.

Села в област Добрич
Населени места в община Добрич-селска
Тянево

Името Тянево носят две български села:

 Тянево, област Добрич
 Тянево, област Хасково
Фелдфебел Денково

Фелдфебел Дянково (също Дянково) е село в Североизточна България. То се намира в община Добричка, област Добрич.

География 
Докато в официалната статистика от ГРАО името на селото е Фелдфебел Дянково, за хората в района то е известно като Дянково.

Селото се намира на 6 км от село Подслон, като спокойно може да се мине това разстояние пеш, по черен път.

История 
През Османския период, след Освобождението и по време на румънската власт над Южна Добруджа селото носи името Байрам бунар.

Според запазени свидетелства в печата в края на Румънската кампания през Първата световна война оттеглящите се румънски окупационни сили отнемат от населението в района на селото едър добитък, товарен инвентар и близо 60 тона пшеница.

Със заповед МЗ № 2191/обн. 27 юни 1942 г. селото се преименува на Фелдфебел Денково.

Източници 

Села в област Добрич
Населени места в община Добрич-селска
Хитово

Хитово е село в Североизточна България. То се намира в община Добричка, област Добрич.

География 
В Хитово има два язовира, наричани Малкия и Големия.

История

Средновековие 
Като свидетелство за култовата практика и присъствието на българско езическо население в района на днешното село, се приема идентифицирания преносим каменен жертвеник от ранното средновековие, един от осемте, намерени в днешните български земи. Жертвената плоча от Хитово е открита при археологически разкопки на двуобреден ранносредновековен некропол от VІІІ–Х в., в който три гроба са с християнско трупополагане.

След Освобождението 
Повечето от жителите на Хитово са потомци на прецелници от Румъния след Крайовската спогодба.

Културни и природни забележителности 
В центъра на Хитово има паметник, посветен на загиналите местни жители в Руско-Турската война.

Външни препратки

Източници 

Села в област Добрич
Населени места в община Добрич-селска
Черна

Черна може да се отнася за:

 Черна – село в област Добрич, България
 Черна – село в област Шумен, България
 Черна – река в Родопите, ляв приток на Арда
 Черна – река в Карпатите
 Черна – река в Западна Стара планина
 Черна – наложена книжовна форма на името на река Църна, Северна Македония
 Черна – село в Окръг Тулча, Румъния
 Панайот Черна (1881—1913) – румънски поет от български произход

Вижте също 
 Битка при завоя на Черна – сражение между България и Антантата през ПСВ (1916 г.)
Белгун

Белгу̀н (от кумански - мъдър, знаещ) е село в Североизточна България. То се намира в община Каварна, област Добрич.

Население 
Численост на населението според преброяванията през годините:

Етнически състав

Преброяване на населението през 2011 г. 
Численост и дял на етническите групи според преброяването на населението през 2011 г.:

Редовни събития 
На 6 септември се чества празникът на селото, като за случая се организира голям събор.

Източници 

Села в област Добрич
Населени места в община Каварна
Божурец

Божу̀рец е село в Североизточна България, област Добрич, община Каварна.

География 
Разположено е на 250 м от морския бряг. Намира се на 5 км от Каварна, на 12 км от Балчик, на 22 км от курорта Албена и на 32 км от Златни пясъци.

Равнинният терен на местността завършва внезапно с почти отвесни скали, разкривайки неописуема гледка към черноморската шир.

История 
Старото име на селото е било Михал бей.

Население 
 Численост
Обща численост на населението според преброяванията през годините: 

 Етнически състав
Численост и дял на етническите групи според преброяването на населението през 2011 г.:

Икономика 
На два километра от селото се строи голям комплекс, наречен „Тракийски скали“, по проект на световноизвестния голфър Гари Плейър. Комплексът ще включва първокласно игрище за голф с осемнайсет дупки, яхтено пристанище, както и луксозни вили и апартаменти. На около 8 км от с. Божурище се работи по друг подобен проект, създаден от Ян Уснам.

Политика 
Село Божурец няма кмет. Администрацията се намира на пряко подчинение на кмета на Каварна.

Източници

Външни препратки 
 Голф-проектът „Тракийски скали“
 Плажът при „Тракийски скали“ – снимки от птичи поглед и информация 

Села в област Добрич
Населени места в община Каварна
Добруджанско крайбрежие
Гагаузки селища
Видно

Видно е село в Североизточна България. То се намира в община Каварна, област Добрич.

География 

Селото е разделено на 3 основни квартала, Видно 1, 2 и 3.

История 
По време на Османската империя и в първите десетилетия след Освобождението село Видно носи името Гьоре.

Жители на селото участват в селските бунтове срещу десятъка през 1900 г.

По време на румънското управление на Добруджа на 20 юни 1929 гьоренци отправят оплакване до министъра на земледелието на Кралство Румъния срещу пристигналите три години по-рано в селото 30 семейства колонисти от Македония. Това става след серия от нападения, опити за самоуправство и побой над завареното население, като на 24 февруари 1929 г. е убит подпредседателя местна патриотична организация
Георги Бъчваров.

Религии 
Почти всички жители са православни християни, с изключение на 10-ина мюсюлмански семейства. През лятото идват и много помашки семейства, за да събират тютюн.

Източници

Външни препратки 

Села в област Добрич
Населени места в община Каварна
Вранино

Вранино е село в Североизточна България. То се намира в община Каварна, област Добрич.

География 
Тук има най-големи запаси на черни въглища. До село Македонка

История 
Начално учлище в селото е открито под името „Св.Св. Кирил и Методий“ през 1866 г.

Личности 
 Йордан Пекарев - учителства в селото в края на XIX век.

Външни препратки

Източници 

Села в област Добрич
Населени места в община Каварна
Иречек (село)

Иречек е село в Североизточна България. То се намира в община Каварна, област Добрич.

География 
Релефът около селото е предимно равнинен и около него има хиляди декари плодородна земя. През селото минава малък поток, който дава възможност за добро напояване на градините. Населението на селото непрекъснато намалява, защото са останали само възрастни хора. Постоянно живеещи няма. Селото е много спокойно място за уикенд почивки, както и за биопроизводство на плодове и зеленчуци. В близост има ветрогенератори, които не причиняват никакъв шум в селото. Няма никакви промишлени замърсители на въздуха, почвата или водата.

Срещат се диви фазани, зайци, лисици и ястреби. Намира се на 12 км западно от гр. Каварна.

История 

Селото е създадено през 20-те години на миналия век, като там са се заселили предимно хора от по-отдалечени райони на страната. Към всяка къща държавата е отпускала по 2,5 дка. земя, чрез която семействата да се изхранват. Селото е наброявало към 30-40 къщи. Строени са предимно от кирпич, камъни и тухли. Населението е основно от българи. В годините населението постепенно намалява, поради „бягството“ на младите към градовете.

Културни и природни забележителности 
Селото се намира върху най-плодородната почва в България – чернозема. В околностите му има изкуствени горски пояси и храстовидна растителност. Поради спокойния район тук местообитание намират много фазани, които се срещат свободно в селото. Районът е много подходящ за отглеждане на пчели, поради което много от дворовете сега са пчелини с над 500 кошера общо. Добива се мед от рапица, акация, магарешки бодил, лавандула, слънчоглед и букет с много от местните билки.

Други 
Морският нос Иречек на остров Сноу в Антарктика е наименуван в чест на Константин Иречек, и във връзка със селищата Иречек и Иречеково в Югоизточна България.

Бележки 

Села в област Добрич
Населени места в община Каварна